hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu en hu hu hu hu en hu hu hu hu hu hu hu hu hu hu
Budapest I. kerületi Közbiztonsági
Márai Sándor Művelődési Ház
Akiknek a kerület az első
Petrényi Katalin, Porogi András, Vámosné Berár Mária
Budavári Virág Benedek Díj (2005)
Petrényi Katalin, a Lisznyai utcai Általános Iskola tanára
Petényi Katalin már általános iskolásként „lisznyais” volt, azután közép-és felsőfokú tanulmányai végeztével első munkahelye is a Lisznyai utcai Általános Iskola lett. Kémia-biológia szakos tanárként neveli és tanítja diákjait, 11 évig volt az iskola igazgatóhelyettese. Vezetőként az intézmény és az egész kerület életét is rendkívüli energiával segítette. Ma az iskolában és a kerületben egyaránt közmegbecsülésnek örvendő pedagógus, aki kémia tanárként számos kísérlettel teszi szemléletessé óráit, biológusként különösen szívén viseli a környezet védelmét. Felkészültségének, rátermettségének, hivatástudatának, és közvetlen, figyelmes, érzékeny személyiségének köszönhetően rendkívüli a kollégák, a szülők és a diákok közötti elismertsége. Óráin sok eredeti ötlettel, változatos feladatokat ad a tanulóknak és szabadidejét sem kímélve áll a gyengébb képességű diákok rendelkezésére, hogy felzárkózhassanak társaikhoz. Osztályfőnökként nagy figyelmet fordít az osztályközösség kialakítására. Elismerésre méltó pedagógiai leleménnyel oldja meg a közösségre veszélyt jelentő renitens diákok fegyelmezését. Osztályában sikerült a szülőket is közösséggé formálni, továbbá nagy lépéseket tett az egységes pedagógiai eljárások elfogadtatására.Porogi András, a Toldy Ferenc Gimnázium igazgatója
1992 óta igazgatója a Toldy Ferenc Gimnáziumnak. A pedagógusok, a diákok és az igazgató közös érdeme, hogy az elmúlt két évtized egyetemi felvételi eredményeit, illetve a nyelvvizsgával rendelkező érettségizők számát figyelembe véve a 150 éves Toldy Gimnáziumot a legjobb hazai iskolák között tartják nyilván. A hírnevet erősíti az a tény, hogy az elmúlt évben a gimnázium az eredményes írásbeli felvételik tekintetében az országos összehasonlításban a harmadik lett. Ebben a nevelőtestület mellett a gimnázium igazgatójának múlhatatlan érdemei vannak. Porogi András mindezek mellett számos szakmai testület elismert tagja: a Magyar Nevelők és Tanárok Egyesülete alelnöke, az OKÉV szakértői és vizsgáztatási bírálóbizottság tagja, a Gimnáziumok Országos Szövetsége elnökségi tagja, korábban külső tagja volt az Országos Köznevelési Tanácsnak, a kerületi oktatási bizottságnak. Jól ismeri a közoktatás helyi és országos helyzetét, problémakörét, nagy szakmai biztonsággal igazgatja intézményét. Személyes érdeme és elkötelezettsége, hogy a Toldy Ferenc Gimnázium 1994-től áttért a hatosztályos rendszerre.Vámosné Berár Mária, a Szent Gellért Katolikus Általános Iskola és Gimnázium pedagógusa
A magyar szakos pedagógus évtizedek óta él és alkot a kerületben. 1993-ig a Krisztinavárosi Általános Iskola megbecsült tanára, majd igazgatóhelyettese. A Szent Gellért Általános Iskola és Gimnázium alapításakor örömmel csatlakozott az új tantestülethez, elhivatottságát, szaktudását, emberismeretét, pedagógiai tapasztalatait átadta a fiatal kollektívának. Az intézmény „eredményességi” mutatóját évek óta nagymértékben meghatározza a magyar nyelv és irodalom tantárgyhoz kapcsolódó tanulmányi versenyeken való szereplés, helyezések és győzelmek száma. Ezek kizárólagosan – a tanulók mellett – a felkészítőhöz, Vámosné Berár Mária tanárnőhöz. Csak az utóbbi négy esztendő során a kolléganő tanítványai összesen nyolc kerületi helyezést, tizennyolc kerület győzelmet, hét budapesti helyezést, két budapesti győzelmet és egy országos első helyezést értek el.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat